E e l n õ u

MULGI VALLAVOLIKOGU

O T S U S

Kinnisasja omandamiseks loa andmine

Penni Mets OÜ (registrikood 14696657) juhatuse liige Toomas Tuudak esitas Mulgi Vallavolikogule nõuetekohase kinnisasja omandamise loataotluse (reg 23.12.2019 nr 5-6/1715) koos tegevuskavaga. 
Penni Mets OÜ soovib omandada Laatre külas Penni katastriüksuse 48001:001:0350, mille koosseisus on haritavat maad 0,07 ha, metsamaad 48,43 ha ja muud maad 0,97 ha ning katastriüksuse 10501:004:0152, mille koosseisus on metsamaad 9,06 ha ja muud maad 0,11 ha. 

Kuna Penni katastriüksustel on metsamaad üle 10 ha ning Penni Mets OÜ ei ole kinnisasja omandamise tehingu tegemise aastale (2020) vahetult eelnenud kolm aastat tegelenud metsa majandamisega vastavalt kinnisaja omandamise kitsendamise seaduse (KAOKS) § 4 lg 6 kohaselt vajalik Penni katastriüksuste omandamiseks asukohajärgse kohaliku omavalitsuse üksuse volikogu luba.
   
Penni Mets OÜ soovib hakata metsa majandama kooskõlas Eesti Vabariigis kehtivatele seadustele ja headele tavadele s.o. metsa istutamine, noorendike hooldus, harvendus ja lõppraied vastavalt vajadusele ja metsamajandamise kavale. Osaühingu juhatuse liige ning ainuomanik Toomas Tuudak kinnitab, et tegevuskavas kirjeldatu elluviimiseks on piisavad finantsilised vahendid olemas. Kinnistu omandamise eesmärgiks on metsa majandamise ja hoolduse teostamine läbi äriühingu, lähtudes raamatupidamise normidest ning Eesti Vabariigis kehtivatest seadustest, tuginedes äriühingute tegevuses väljakujunenud headele tavadele.

KAOKS-i kohaselt annab volikogu loa, kui loa andmine on kooskõlas avaliku huviga ega takista kohalikul omavalitsuse üksusel täita talle seadusega antud ülesandeid. KAOKS §1 lg1 sätestab, et avalik huvi KAOKS-i tähenduses on eelkõige põllumajandus- ja metsamaad sisaldava maatulundusmaa sihtotstarbega kinnisasja sihtotstarbelise ja jätkusuutliku majandamise edendamine.

Arvestades asjaoluga, et kinnisaja omandamise loataotlus ja tegevuskava vastavad KAOKS-is sätestatud nõuetele, siis puudub alus pidada Laatre külas Penni katastriüksuste maa sihtotstarbekohast ja jätkusuutliku majandamise soovi ning loa andmist avaliku huviga vastuolus olevaks. 
Samuti ei ole kõnealuste katastriüksuste maa sihtotstarbeline majandamine kuidagi Mulgi vallale kui kohaliku omavalitsuse üksusele seadusega antud ülesannete täitmist takistav.

Tulenevalt eeltoodust ja võttes aluseks kohaliku omavalitsuse korralduse seaduse § 22 lõike 1 punkti 37, kinnisasja omandamise kitsendamise seaduse § 4 lõike 3, § 6 lõike 1 ja 4 ja § 9 ning Penni Mets OÜ taotluse koos tegevuskavaga  

Mulgi Vallavolikogu otsustab:

1.	Anda luba Penni Mets OÜle (registrikood 14696657) Laatre külas Penni katastriüksuste 48001:001:0350 ja 10501:004:0152 omandamiseks maatulundusliku sihtotstarbe kohase majandamise eesmärgiga, mis ei ole vastuolus avaliku huviga ega takista Mulgi vallal kui kohalikul omavalitsuse üksusel täita talle seadusega antud ülesandeid.

2.	Otsus jõustub Penni Mets OÜle teatavakstegemisest.

3.	Käesoleva otsuse peale võib esitada kaebuse Tartu Halduskohtule halduskohtumenetluse seadustikus sätestatud 30 päeva jooksul arvates otsuse teatavakstegemisest.

Arvo Maling			           
Volikogu esimees				           

Elektrooniliselt:
1.	Elerin Öövel elerin.oovel@mulgivald.ee
2.	Penni Mets OÜ tuudak2@gmail.com
3.	Keskkonna- ja maaspetsialist tiia.kukk@mulgivald.ee